पाकिस्तान में खेलेगी वेस्टइंडीज की टीम, दोनों देशों में अगले पांच साल का हुआ यह बड़ा करार  
पीसीबी के चेयरमैन नजम सेठी ने दी जानकारी
दोनों टीमों के बीच अगले पांच साल के लिए करार
मैच पाकिस्तान या अमेरिका में खेले जाएंगे
सेठी ने कहा, 'वेस्टइंडीज ने इस बात की पुष्टि की है कि उनकी पूरी टीम अगले साल तीन टी-20 मैचों की सीरीज के लिए पाकिस्तान जाएगी. ये मैच 29 मार्च, 31 मार्च और एक अप्रैल को खेले जाएंगे. पीसीबी के चेयरमैन ने कहा कि यह दौरा पहले इस माह की शुरुआत में होना था, लेकिन लाहौर में धुंध के कारण इसे स्थगित कर दिया गया. सेठी ने कहा कि अमेरिका में इस सीरीज के तहत पाकिस्तान और वेस्टइंडीज के अलावा, एक और टीम भी शामिल होगी. ऐसे में यह त्रिकोणीय सीरीज होगी.